****

**YR EGLWYS YNG NGHYMRU**

**HYSBYSIAD PREIFATRWYDD Y GOFRESTR ETHOLWYR**

**Pwy ydyn ni?**

*[CYNGOR PLWYF EGLWYSIG/CYNGOR ARDAL GWEINIDOGAETH …]* yw’r rheolydd data (manylion cyswllt isod). Mae hyn yn golygu ei fod yn penderfynu sut mae’ch data personol yn cael ei brosesu ac at ba ddibenion.

**Pam ydyn ni’n prosesu’ch data personol?**

Rydyn ni’n defnyddio’r data personol a ddarparwch ar ffurflen gais y gofrestr etholwyr i’n galluogi ni i reoli, cynnal a chyhoeddi’r gofrestr etholwyr yn unol â Chyfansoddiad yr Eglwys yng Nghymru, ac yn arbennig i:

* bennu eich cymhwysedd i fod yn bresennol ac i gymryd rhan yn y cyfarfod festri blynyddol ac i gael eich ethol i’r [Cyngor Plwyf Eglwysig/Cyngor Ardal Gweinidogaeth], cynadleddau’r ddeoniaeth a’r esgobaeth a’r Corff Llywodraethol (a phwyllgorau cysylltiedig) lle bo’n berthnasol;
* cyfrif nifer y cynrychiolwyr a all gael eu hethol i wahanol gyrff rhanbarthol a chenedlaethol yr Eglwys yng Nghymru;
* adolygu a diwygio’r gofrestr etholwyr fel y bo angen;
* cyhoeddi enwau aelodau’r gofrestr (i sicrhau cywirdeb), drwy arddangos y gofrestr yn eglwys y plwyf, yn unol â darpariaethau Cyfansoddiad yr Eglwys yng Nghymru.

**Beth yw ein sail gyfreithiol ar gyfer prosesu’ch data personol?**

1. Mae prosesu data at ddiben pennu cymhwysedd a chreu neu ddiwygio’r gofrestr etholwyr yn cael ei wneud o dan Gyfansoddiad yr Eglwys yng Nghymru. Mae angen i’r Eglwys brosesu rhai mathau o ddata i sicrhau bod yr unigolion hynny sy’n gymwys (a dim ond yr unigolion hynny) yn gallu cymryd rhan ym mywyd gweinyddol a synodaidd yr Eglwys.

Mae angen i’r Eglwys brosesu’ch Data Personol a ddarparwyd ar gyfer y Gofrestr Etholwyr i gynnwys yr elfennau gweithredol hyn o reolaeth a gweithrediad yr Eglwys, fel dewis deiliaid swyddi a chynnal y Gofrestr Etholwyr. Mae’r tasgau hyn yn ymwneud ag aelodau’r Eglwys yng Nghymru’n unig mewn cysylltiad â’i dibenion, fel y nodir yn fanylach uchod. Mae’r awdurdod i brosesu data o’r fath i’w weld yn Erthygl 6(1)e GDPR y DU (Tasg Gyhoeddus).

1. Mae gan unrhyw aelod o’r Eglwys yng Nghymru hawl i apelio nad yw unigolyn penodol ar y gofrestr etholwyr yn gymwys i fod arni; mae darpariaeth o’r fath yn gofyn am ddull o ddarganfod pwy sydd a phwy sydd ddim ar y gofrestr. Mae sicrhau bod yr Eglwys yn cael ei rheoli’n briodol ac yn glynu at ofynion y cyfansoddiad er budd y cyhoedd mae’n amlwg. Felly, rhan o’n swyddogaeth statudol o dan ddeddf diogelu data yw trefnu mecanwaith sy’n sicrhau bod yr enwau ar y gofrestr etholwyr ar gael i’w harchwilio gan aelodau’r Eglwys yng Nghymru at y diben hwn.

**Rhannu’ch data personol**

Bydd eich data personol yn cael ei rannu â’r Eglwys sefydliadol yng Nghymru a’ch enw (a’ch aelodaeth ar gofrestr y plwyf hwn) yn cael ei rannu ag unrhyw aelod o’r Eglwys yng Nghymru sy’n gwneud cais i weld y gofrestr etholwyr.

**Am faint ydyn ni’n cadw’ch data personol?**

Rydyn ni’n cadw’ch data personol tra byddwch ar y gofrestr ac am gyfnod o 6 blynedd ar ôl I chi ddod oddi arni. Gallwch dynnu’ch enw o’r gofrestr ar unrhyw bryd drwy wneud cais. Yn 2022 (a phob pum mlynedd ar ôl hynny) mae’r gofrestr yn cael ei diwygio a byddwch yn cael eich tynnu oddi ar y gofrestr yn awtomatig oni bai eich bod yn ailymgeisio.

**Eich hawliau a’ch data personol**

Oni bai eich bod wedi’ch eithrio mae gennych yr hawliau canlynol mewn perthynas â’ch data personol:

* Yr hawl i gael gwybod bod prosesu’n digwydd;
* Yr hawl i gael copi o’r data personol rydyn ni’n ei gadw amdanoch chi;
* Yr hawl i gywiro unrhyw ddata personol oedd yn anghywir neu wedi dyddio;
* Yr hawl i ofyn am ddileu’ch data personol pan na fydd angen i ni gadw data o’r fath mwyach;
* Yr hawl i ofyn am osod cyfyngiad ar brosesu pellach os bydd achos o anghytuno ynghylch cywirdeb neu brosesu’ch data personol;
* Yr hawl i gwyno i Swyddfa’r Comisiynydd Gwybodaeth. (manylion isod)

Mae yna rai hawliau diogelu data nad ydynt yn berthnasol i’r math hwn o brosesu.

I osgoi amheuaeth, ni fydd yr Eglwys yn defnyddio’ch data a gyflenwyd ar gyfer y Gofrestr Etholwyr ar eich rhan chi neu drwy drydydd parti at ddibenion marchnata, gwneud penderfyniadau awtomatig neu broffilio ac nid ydym yn dibynnu ar sail gyfreithiol Buddiant Dilys.

**Manylion Cyswllt**

# I gael rhagor o fanylion am sut rydyn ni’n prosesu’ch data personol cysylltwch â [\_\_\_\_\_\_\_\_\_\_\_\_\_\_\_\_\_] (Gweinidog/Warden Eglwys/Gweinyddydd Diogelu Data) [nodwch yr e-bost neu gyfeiriad].

Gallwch gysylltu â Swyddfa’r Comisiynydd Gwybodaeth drwy ffonio 0303 123 1113 neu e-bostio <https://ico.org.uk/global/contact-us/email/> neu gallwch ysgrifennu at yr Information Commissioner's Office, Wycliffe House, Water Lane, Wilmslow, Cheshire SK9 5AF.